વેટ વિભાગ દ્વારા હિસાબોની ચકાસણી દરમિયાન એવી વિગતો સામે આવી હતી કે જે કંપનીઓ રજિસ્ટર્ડ હોય, ઓન પેપર તે કરોડો રૂપિયાનો વેપાર કરતી હોય પરંતુ કોઇ જ ટેક્સ જમા ન કરાવતી હોય. આટલું જ નહિ, આવી કંપનીના ચાલાક સંચાલકો બોગસ બિલિંગની વિગતો રજૂ કરીને વેટ વિભાગ પાસેથી લાખો રૂપિયાની ટેક્સ ક્રેડિટનો લાભ લેતા હતા. જેની વિગતો સામે આવતાં વેટની ટીમે સંખ્યાંબંધ કંપનીઓ પર દરોડા પાડી તપાસ શરૂ કરી હતી. આવી કંપનીઓની નોંધણી પણ રદ કરવાની પ્રક્રિયા શરૂ કરી દેવાઈ છે.